Utbredelse: Nordlige deler av Europa, Asia, Nord-Amerika, Svalbard og Grønland. I Norge har vi villrein (Rangifer tarandus tarandus) kun i de sørlige fjellområdene fra Sør-Trøndelag og sørover. I tillegg til villreinen på fastlandet har vi også Svalbardrein.



Kjennetegn: Gråbrun, strihåret pels, også mellom klauvene og på mulen. Begge kjønn har gevir. Svalbardrein har tettere pels, mer kompakt kroppsform og er mer kortbeint.

Størrelse: Kroppslengde inntil 220 cm, boghøyde inntil 125 cm. Totalvekt for en bukk kan være opp til 270 kg, slaktevekt 50-140 kg. Simla er betydelig mindre.

Levested og levealder: I Norge hovedsakelig på snaufjellet, men i noen villreinområder er også skogen en betydelig del av leveområdet. Villreinen har en levealder på inntil 18 år.

Levevis: I Norge dagdyr som lever i flokk. Reinen har et nomadisk levesett, dvs at den foretar større eller mindre vandringer mellom sommer- og vinterbeite.

Kilde: Villrein.no